# Rime milanesi (Pertusati)/A la sciura Marchesa D. Giustina Lambertenga Recalcaa.

../Traduzion del bell Madrigal in d' on Sonett Milanes. ../Meneghin al medemm Avvocat Torti , che el gh'aveva faa trovà de nascondon in la soa stanza on magnifegh regall, idest duu candiree de bronz'adoraa con di bellissem statuinn e bass relev, tutta roba de Paris. IncludiIntestazione 6 ottobre 2024 25% Da definire
Rime milanesi Francesco Pertusati 1817 CC BY-SA 3.0 GFDL Indice:Pertusati - Rime milanesi, Pirotta, 1817.djvu //it.wikisource.org/w/index.php?title=Rime_milanesi_(Pertusati)/A_la_sciura_Marchesa_D._Giustina_Lambertenga_Recalcaa.&oldid=- 20241006165334 //it.wikisource.org/w/index.php?title=Rime_milanesi_(Pertusati)/A_la_sciura_Marchesa_D._Giustina_Lambertenga_Recalcaa.&oldid=- 20241006165334
A la sciura Marchesa
D. GIUSTINA Lambertenga Recalcaa.
SONETT.
Me n’andava lott lott, lizzòn lizzon Gingattand coi penser per la mia strada, Quand senti a damm sul gœubb ona spalmada: Chi l’è? me volti indree..... L’è on mè amison.
L’è el mè car Gian Pedrin, quell talenton, Che oguidun voeur avell per camarada; E, Orsù, el mè Cecch, fissemm ona giornada, El me dis, de stà insemma a badilon.
Andaremm lunedì a Cà Recalcaa: Si ben, mi ghe respondi, perchè in fin Se la Marchesa no la n’ha invidaa,
La invidaremm nun lee a disnà intra trii, In cà soa, già s’intend, l’è cinqu in vin. Quest l’è staa el nost conzert... M’hala capii?
Stanzett in VÉRS OTTONARJ.
Superciamm a sta manera, Avvocat, tel digh mi Rocch L’è on sonamm ona sterlera Sul coppin che me ’ trà locch. Intra nun no se fa goss, Pocch paroll, diroo tuttcoss:
Porch porcon d’on tarrocchin, Che fa perd la tramontana Anch giugandel de quattrin Fina ai prèvet in sottana, Te see ti che m’ha soldaa El mazzucch mal peccennaa.
I tosann, Luchin, la noura, Pover mi! restenn in botta, Quand jer sira sont daa fœura, E per roba de nagolla. Che balocch! Sont staa mi quell Propriament ch’ha rompuu i squell.
Mi no soo coss’abbia ditt; S’era in collera con vù; E quest sol l’è on gran delitt Che no poss perdonamm pù. Sbaruffamm con Camill Tort? Tutt’el mond me darà tort.
Desgustaa di mee paroll, Vernighent, mal. mesuraa Per prudenza a rompicoll Come on daino sii scappaa: E restassem lì camuff Inguaa a quij che fa su el ruff.
Me guard ven tucc in shiess, No saveven cossa di, Mi pareva on omm de gess E diseva intra de mi: O che bestia che te see! Oh! podess fall tornà indree.
El castigh l’è staa tropp giust: E la povera mia donna Anca lee l’ha avuu el desgust De restà su la poltronna Con speranza de vedeff, Ma attaccada a on fil de reff.
Rompuu el fil, sont andaa in lecc Motrient, pensos, pentii, Ah! che offend on amis vecc L’è on peccaa che fa per trii! Hoo bell stà, bell revoltamm, No gh’è maud de indormentamm.
Me resolvi in fin di fin Per vede de ciappà sogn De trà in pee quatter cossin, E me metti in codegogn; Ma giacchè no poss dormi, Stoo specciand che vegna dì.
Levi su quand al Ciel pias, E no pensi d’andà a messa Senza prima avè fɗa pas Con l’amis pesg che n’è in pressa: Chè el comanda inscì el Signor A tucc quij che è staa offensor..
Quand ven denter Iseppin, Eelmedaonacartainman Pover mi! L’è on bollettin; El cognossi de lontan, E dervendel inivida, Disi: Ohime! l’è scià ona sfida,
Leggi, e resti come on sass, E per quant me frega i cucc, Mò: l’è inscì da l’alt al bass; Lù el se umilia, e mi linoucc, Mi rissos, goff, ignorant Volzaróo de fa el boffant?
Lù inscì bon, tant virtuos, Lù che infin l’è pœù l’offes... L’avvocat vittorios L’è lu quell che paga i spes: E tutt cœur, l’arriva a dì Che me ven moneda mi.
Quest l’è on tratt che me sconquassa Nè per quant mi possa dinn In genæucc colla front bassa, Cont ai cucc i madonninn Ah! i paroll cunten nagoit, E ve resti tropp de sott.